**SUSITARIMAS**

**DĖL MEDIKŲ IR KARTU SU JAIS DIRBANČIŲ DARBUOTOJŲ,TEIKIANČIŲ PASLAUGAS DĖL COVID-19 LIGOS DARBO SAUGOS IR DARBO ORGANIZAVIMO UŽTIKRINIMO**

2020 m. d. Nr.

**Atsižvelgdamos** į epideminės situaciją dėl COVID-19 ligos (koronaviruso infekcijos) (toliau – COVID-19) Lietuvos Respublikos teritorijoje ir taikomų priemonių COVID-19 plitimui mažinti tinkamumą,

**pažymėdamos** būtiną ekstremalioje situacijoje visuomenės solidarumą, sutelktumą, tarpinstitucinio bendradarbiavimo svarbą ir kiekvienos organizacijos bei jos narių atsakomybę kovoje su COVID-19,

**siekdamos** mažinti kryžminio COVID-19 tarp sveikatos priežiūros specialistų ir juos aptarnaujančio personalo plitimo mastą,

**suprasdamos** būtiną sveikatos priežiūrai dėl COVID-19 reikalingos infrastruktūros ir sveikatos priežiūros specialistų bei juos aptarnaujančio personalo išteklių telkimą,

**nepaneigdamos** to, kad efektyvių kovos su COVID-19 plitimu priemonių vykdymas gali būti susijęs su tam tikrų turimų teisių ir garantijų laikinu apribojimu karantino metu,

**siekdamos** užtikrinti sveikatos priežiūros specialistų ir su juos aptarnaujančio personalo socialinių ir ekonominių garantijų įgyvendinimą,

**siekdamos** stiprinti visuomenės ir medikų atsparumą dezinformacijai ir skatinti tik įrodymais pagrįstos informacijos sklaidą,

 Lietuvos gydytojų sąjunga, Lietuvos sveikatos darbuotojų profesinė sąjunga, Medicinos įstaigų darbuotojų profesinė sąjunga „Solidarumas“, Lietuvos medikų sąjūdis, Jaunųjų gydytojų asociacija, Lietuvos gydytojų vadovų sąjunga ir Lietuvos Respublikos sveikatos apsaugos ministras – valstybės lygioekstremaliosios situacijos valstybės operacijų vadovas šiuo susitarimu **s u s i t a r i a:**

 **sveikatos priežiūros specialistų ir juos aptarnaujančio personalo (-toliau darbuotojai) ir asmens sveikatos priežiūros įstaigų darbą organizuoti ir įgyvendinti žemiau nurodytais principais**:

1. **Kova su Covid-19grindžiama tinkamos darbuotojų saugos sistemos užtikrinimu**
2. Darbuotojams užtikrinamos asmeninės apsaugos priemonės pagal nustatytus saugumo lygius.
3. Darbuotojams atliekami tyrimai dėl COVID-19 (prioritetas – tiesiogiai su COVID-19 dirbantys darbuotojai), skiriant šiam tikslui ne mažiau kaip 10 procentų visų šalyje atliekamų tyrimų dėl COVID-19.
4. Atliekami tyrimai dėl COVID-19 visiems į stacionarines asmens sveikatos priežiūros paslaugas teikiančias įstaigas atvykusiems pacientams (nepriklausomai nuo to, ar pacientas yra įtariamas užsikrėtęs COVID-19).
5. Užtikrinamas neatidėliotinas darbuotojų kvalifikacijos tobulinimas (mokymai) apie COVID-19 infekuotų pacientų priežiūrą.
6. Atsižvelgiant į tai, kad COVID-19 priskirta ypač pavojingų užkrečiamųjų ligų grupei, ankstinamas susitarimų, pasiektų su profesinėmis sąjungomis dėl darbuotojų darbo užmokesčio didinimo, dėl pavojingų darbo sąlygų įgyvendinimas, taip pat užtikrinamas papildomų priedų mokėjimas darbuotojams, dirbantiems su COVID-19.
7. Užtikrinamas įprastų darbuotojo darbo santykių tęstinumas pasibaigus COVID-19 plitimui.
8. Vykdoma gerosios praktikos dėl darbuotojų, dirbančių su COVID-19, saugos įgyvendinimo sklaida.
9. Vykdoma sustiprinta darbuotojų saugos reikalavimų dėl COVID-19, darbo užmokesčio mokėjimo laikymosi ir įgyvendinimo stebėsena.
10. **Kova su Covid-19 grindžiama efektyviu sveikatos priežiūros sistemos darbo peorganizavimu**

9. Darbuotojų darbo skirtingose asmens sveikatos priežiūros įstaigose laikinas stabdymas darbuotojų darbą organizuojant taip, kad karantino laikotarpiu kiekvieno darbuotojo, turinčio kontaktą su pacientu, faktinė pilno krūvio darbo vieta būtų tik vienoje asmens sveikatos priežiūros įstaigoje, užtikrinant ne mažesnį iki darbuotojo darbo vienoje darbovietėje gaunamo darbo užmokesčio dydį.

10. Darbuotojų darbas organizuojamas komandiniu ir pamainos principu sudarant galimybę komandoms (pamainoms) neturėti tarpusavio sąlyčio.

11. Darbuotojų darbas ir jo atlikimo forma (darbuotojo perkėlimas į kitą asmens sveikatos priežiūros įstaigą, kito darbo suteikimas, nuotolinis darbas ir kt.) organizuojama atsižvelgiant į darbuotojo duomenis apie jo sveikatą.

12.Vykdoma gerosios praktikos sprendimų dėl COVID-19 įgyvendinimo ir efektyvios vadybos procesų įstaigose sklaida.

**Šiuo susitarimu siekiame užtikrinti darbuotojų, dirbančių su COVID-19 saugumą ir priimamų sprendimų savalaikį vykdymą.**

**Suprasdami svarbų, solidarų ir aktyvų darbuotojus bei darbdavius atstovaujančių organizacijų ir medikų bendruomenės vaidmenį, įsipareigojame bendradarbiauti ir dalyvauti rengiant reikiamus teisės aktus (sprendimus), įgyvendinančius aukščiau išvardintus darbuotojų saugos ir darbo organizavimo principus.**

Lietuvos gydytojų sąjungos atstovas

Lietuvos sveikatos darbuotojų profesinė

sąjungos atstovas

Medicinos įstaigų darbuotojų profesinė sąjungos

„Solidarumas“ atstovas

 Lietuvos medikų sąjūdžio atstovas

Jaunųjų gydytojų asociacijos atstovas

 Lietuvos gydytojų vadovų sąjungos atstovas

Lietuvos Respublikos sveikatos apsaugos ministras

 – valstybės lygioekstremaliosios situacijos

 valstybės operacijų vadovas